CELEX: 62012TN0558
Language: el
Date: 2012-12-24 00:00:00
Title: Υπόθεση T-558/12: Προσφυγή της 24ης Δεκεμβρίου 2012 — Changshu City Standard Parts Factory κατά Συμβουλίου

16.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 46/22
            
         Προσφυγή της 24ης Δεκεμβρίου 2012 — Changshu City Standard Parts Factory κατά Συμβουλίου
   (Υπόθεση T-558/12)
   2013/C 46/40
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Changshu City Standard Parts Factory (Changshu City, Κίνα) (εκπρόσωποι: R. Antonini και E. Monard, lawyers)
   
      Καθού: Συμβούλιο της Ευρωπαϊκής Ένωσης
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει τον εκτελεστικό κανονισμό (ΕΕ) 924/2012 της 4ης Οκτωβρίου 2012 για την τροποποίηση του Κανονισμού (ΕΚ) 91/2009 για την επιβολή οριστικού δασμού αντιντάμπινγκ στις εισαγωγές ορισμένων συνδετήρων από σίδηρο ή χάλυβα καταγωγής Λαϊκής Δημοκρατίας της Κίνας, καθόσον αφορά την προσφεύγουσα, και
            
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής η προσφεύγουσα προβάλλει δύο λόγους.
   
               1)
            
            
               Με τον πρώτο λόγο προβάλλεται ότι η εξαίρεση από τον υπολογισμό του ντάμπινγκ ορισμένων εξαγωγικών συναλλαγών του προσφεύγοντος παραβαίνει τα άρθρα 2, παράγραφος 11, 2, παράγραφος 8, 2, παράγραφος 9, 2, παράγραφος 7, στοιχείο α' και 9, παράγραφος 5, του Κανονισμού (ΕΚ) 1225/2009 του Συμβουλίου, της 30ής Νοεμβρίου 2009 για την άμυνα κατά των εισαγωγών που αποτελούν αντικείμενο ντάμπινγκ εκ μέρους μη μελών της Ευρωπαϊκής Κοινότητας, την αρχή της απαγορεύσεως των διακρίσεων και το άρθρο 2.4.2 της συμφωνίας του ΠΟΕ για την εφαρμογή του άρθρου VI της Γενικής Συμφωνίας Δασμών και Εμπορίου του 1994.
            
         
               2)
            
            
               Με τον δεύτερο λόγο προβάλλεται ότι η απόρριψη ορισμένων προσαρμογών που ζήτησε η προσφεύγουσα παραβαίνει το άρθρο 2, παράγραφος 10, του Κανονισμού (ΕΚ) 1225/2009 του Συμβουλίου, της 30ής Νοεμβρίου 2009 για την άμυνα κατά των εισαγωγών που αποτελούν αντικείμενο ντάμπινγκ εκ μέρους μη μελών της Ευρωπαϊκής Κοινότητας και το άρθρο 2.4 της συμφωνίας του ΠΟΕ για την εφαρμογή του άρθρου VI της Γενικής Συμφωνίας Δασμών και Εμπορίου του 1994. Επικουρικώς, η προσφεύγουσα θεωρεί ότι το Συμβούλιο παρέβη το άρθρο 296 της Συνθήκης για τη λειτουργία της Ευρωπαϊκής Ένωσης.